A Cenisosa (en alemán Aschenputtel, en francés Cendrillon, en italián Cenerentola, tamién s'ha traduciu ta l'aragonés como Cenisienta) ye un cuento de fadas folclorico d'o que bi ha quantas versions, orals y escritas, antigas y modernas, procedents de diferents puestos d'o mundo. En o sistema de clasificación d'Aarne-Thompson, se mete en o grupo d'os cuentos folcloricos ordinarios (II), aintro d'ell, en o d'os aduyants sobrenaturals (500-559), y en concreto o subtipo 510 A: o d'a heroina encorrida.